जिला विजेता पहलवान को किया सम्मानित
शाहाबाद| कुश्तीमें जिले में अव्वल रहने वाले शाहाबाद के गांव सुर्खपुर के पहलवान निर्मल सिंह को विशेष रूप से सम्मानित किया गया। खेल प्रेमियों साहिब सिंह त्यौड़ा, हरसिमरण सिंह की ओर से कार्यक्रम का आयोजन किया। जिसमें 5100 रुपए पुरस्कार विजेता को दिया। साहिब सिंह त्यौड़ा हरसिमरण सिद्दू ने कहा कि निर्मल सिंह शाहाबाद क्षेत्र का गौरव है और अवश्य ही एक दिन यह खिलाड़ी देश का नाम रोशन करेगा। निर्मल सिंह ने कहा कि वह 85 किलोग्राम वर्ग में खेल रहा है। उसका लक्ष्य एक दिन देश के लिए खेलकर स्वर्ण पदक जीतना है। कहा कि बदलते परिवेश में कुश्ती खेल के प्रति खिलाड़ियों की रूचि कम हो रही है। उन्होंने कहा कि नई पीढ़ी को इस खेल के प्रति प्रोत्साहित उत्साहित करना चाहिए।। इस अवसर पर लाभ सिंह, राकेश कतलाहरी, जसबीर ठोल, ऋषिपाल त्यौड़ा आिद मौजूद रहे।
mai_Deva hin_Deva